Missäpäin Suomea syntyi eniten lapsia suhteessa väestöön vuonna 2017? – Paikkatieto-opas
Tästä klikkaamalla pääset tutkimaan interaktiivista karttaa heti!
Kartalla punaisella sävyllä väritetyt kunnat ovat sellaisia, joissa lapsia syntyi suhteessa kunnan asukaslukuun koko Suomen keskiarvoa huomattavasti enemmän. Sinisellä päin vastoin.
Taustaa aiheesta ja kuvaus siitä miten tein kartan
Sain kipinän tämän kartan toteuttamiseen Kuntaliiton kartasta, jolla oli esitetty syntyneiden lapsien lukumäärät kunnittain. Tällaisella kartalla kaupunkialueet luonnollisesti korostuvat, sillä niillä asuu paljon ihmisiä, jolloin myös syntyneiden lasten määrä on automaattisesti korkea verrattuna alueisiin, joilla väestöä on vähän.
On kiinnostava tietää missä kunnissa lapsia syntyy paljon suhteessa väkilukuun, mutta on myös huomattavan mielenkiintoista tutkia sitä, löytyykö näiden kuntien väliltä maantieteellistä yhteyttä? Ovatko ne vierekkäin vai sirpaleisina ympäri Suomea?
Karttaa varten käytin kahta erillistä lähdeaineistoa, jotka yhdistin Excelillä, sekä yhtä paikkatietoaineistoa.
Väkiluvun löysin Tilastokeskuksen aineistosta Keskiväkiluku iän ja sukupuolen mukaan alueittain 1981 – 2017
Syntyneiden lasten lukumäärät kunnittain löysin myös Tilastokeskukselta Elävänä syntyneet sukupuolen ja äidin iän (5-v.) mukaan alueittain 1987 – 2017
Paikkatietoaineisto, jossa on kuntarajat löytyi puolestaan Maanmittauslaitoksen latauspalvelusta.
Tältä näyttää data taulukossa. Laskin valmiiksi suhdeluvun D-sarakkeeseen.
Tallensin taulukon CSV-muodossa ja avasin sen seuraavaksi QGIS:ssä, jossa yhdistin nimen perusteella lukuarvot Join-toiminnolla kuntarajageometrioihin. Exporttasin lopputuloksen ja pakkasin ShapeFilen palaset yhdeksi ZIP-tiedostoksi.
ArcGIS Onlineen saa tuotua ShapeFilen kartalle, kunhan sen muistaa ensin zipata.
Luomani tuore paikkatietoaineisto syntyvyydestä näkyi nyt selaimessa. Seuraavaksi käytin ArcGIS Onlinen visualisointityökaluja, jotta saisin näytettyä kartalla kunnat, joissa syntyvyys on yli ja alle keskiarvon.
Smart Mapping-työkalulla kartalla esitettävä aineisto on kätevä jakaa tilastollisesti järkeviin luokkiin
Pidän erityisen paljon ArcGIS Onlinen Smart Mappingin automaattiluokittelusta. Toiminto laskee datasta keskiarvon ja keskihajonnan ja luokittelee värit niiden mukaisesti. Punaisella värillä on väritetty kunnat, joissa syntyneiden lasten osuus väestöstä on keskihajonnan verran yli keskiarvon – sinisellä taas päin vastoin.
Lopuksi vielä muokkasin puhekuplien sisällöt ja labelit nätiksi karttaan ja pyöräytin Share-napin kautta kartasta web-version, jota pääsette klikkailemaan alla olevasta linkistä:
Syntyneet lapset verrattuna väestöön 2017
Mukavaa alkusyksyä ja hauskoja hetkiä paikkatiedon parissa!
arcgis, kartta, lapset, ohje, paikkatieto, syntyvyys, tilastokeskus